CELEX: C2004/300/07
Language: et
Date: 2004-12-04 00:00:00
Title: Euroopa Kohtu (teine koda) 12. oktoobri 2004. aasta otsus kohtuasjas C-55/02: Euroopa Ühenduste Komisjon versus Portugali Vabariik (Liikmesriigi kohustuste rikkumine — Direktiivi 98/59/EÜ artiklid 1, 6 ja 7 — “Kollektiivse koondamise” mõiste — Koondamiste korra võrdsustamine — Puudulik ülevõtmine)

4.12.2004   
            
            
               ET
            
            
               Euroopa Liidu Teataja
            
            
               C 300/4
            
         
      EUROOPA KOHTU
   
   (teine koda)
   12. oktoobri 2004. aasta otsus
   kohtuasjas C-55/02: Euroopa Ühenduste Komisjon versus Portugali Vabariik (1)
   
   (Liikmesriigi kohustuste rikkumine - Direktiivi 98/59/EÜ artiklid 1, 6 ja 7 - “Kollektiivse koondamise” mõiste - Koondamiste korra võrdsustamine - Puudulik ülevõtmine)
   (2004/C 300/07)
   Kohtumenetluse keel: portugali
   Kohtuasjas C-55/02: Euroopa Ühenduste Komisjon (esindajad J. Sack ja M. França) versus Portugali Vabariik (esindaja L. Fernandes ja F. Ribeiro Lopes), mille esemeks on EÜ asutamislepingu artikli 226 alusel 22. veebruaril 2002 esitatud liikmesriigi kohustuste rikkumise tuvastamise hagi, on Euroopa Kohus (teine koda), koosseisus: koja esimees C.W.A. Timmermans ja kohtunikud C. Gulmann, F. Macken, N. Colneric (ettekandja) ja J.N.Cunha Rodrigues; kohtujurist A. Tizzano, kohtusekretär R. Grass, 12. oktoobril 2004 teinud otsuse, mille resolutiivosa on järgmine:
   
               1.
            
            
               Piirates kollektiivsete koondamiste mõiste määratlust koondamistega objektiivsete muudatuste tõttu äriühingu struktuuris, tehnoloogias või konjunktuuris ning jättes hõlmamata kõik teised koondamised, mis ei ole seotud töötaja isikuga, on Portugali Vabariik rikkunud nõukogu 20. juuli 1998. aasta direktiivi 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta artiklitest 1 ja 6 tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta kohtukulud Portugali Vabariigi kanda.
            
         
      (1)  EÜT C 97, 20.4.2002.